Andijonda yashovchi shaxs Zangiotadagi bozorda kissavurlik qildi

Zangiota tumanida joriy yilning 10 oktabr kuni Andijon viloyatida yashovchi 1985 yilda tug‘ilgan Abbos To‘lashov (keltirilgan ism-familiyalar o‘zgartirilgan) kissavurlik yo‘li bilan, Zangiota tumani hududida joylashgan bozorda savdo qilib yurgan Yuqorichirchiq tumanida yashovchi, uy bekasi, 1994 yilda tug‘ilgan Gulida Sarabayevaning cho‘ntagidan unga tegishli “Artel-SX” rusumli uyali aloqa telefonini o‘g‘irlagan. Bu haqda Toshkent viloyati IIB xabar bermoqda.
Olib borilgan tezkor chora-tadbirlar natijasida Abbos To‘lashov ushlandi. Ushbu holat yuzasidan unga nisbatan O‘zbekiston Respublikasi Jinoyat Kodeksining 169-moddasi bilan jinoyat ishi qo‘zg‘atildi.  Ashyoviy dalil sifatida “Artel-SX” rusumli uyali aloqa telefoni olindi. 
Tergovni IIB olib bormoqda.